ডুনস্ট (পারফর্মেন্স গ্রুপ)

**ডুনস্ট** হল ডেনমার্কের কোপেনহেগেনে অবস্থিত একটি সমকামী পরিবেশনা শিল্প এবং কর্মী গোষ্ঠী। এই দলটি ২০০১ সালে একটি অনানুষ্ঠানিক শুরু হয়েছিল। শুরুতে এটি ছিল এক অনলাইন যোগাযোগ মাধ্যম, কিন্তু ২০০৪ সাল থেকে এটি একটি আনুষ্ঠানিক সমিতি হিসেবে বিভিন্ন সামাজিক কাজে অংশ নিতে শুরু করে। সংস্থার পক্ষ থেকে সমকামীদের জন্য বিভিন্ন প্রকল্পের উদ্যোগ নেওয়া হয় যাদের মধ্যে রয়েছে শিল্প প্রদর্শনী, নৈশভোজের আয়োজন, বিবিধ অনুষ্ঠান, নৈশ চলচ্চিত্র প্রদর্শনী, সমাবেশ আয়োজন ইত্যাদি। রাজনৈতিক ক্ষেত্রে সমকামীদের উত্থান এবং তার পাশাপাশি টিভি এবং রেডিও অনুষ্ঠানে সমকামীতা সম্পর্কিত বিষয় নিয়ে আলোচনার ক্ষেত্র প্রস্তুত করতে সংস্থার পক্ষ থেকে তৎপরতা লক্ষ্য করা গেছে। ড্যানিশ ভাষায় ডুনস্ট শব্দের অর্থ *গন্ধ*  বা *দুর্গন্ধ* ।

## ক্রিয়াকলাপ
২০০৩ সালে, ডুনস্ট কোপেনহেগেনের ক্রিশ্চিয়ানিয়া নামক শহরে একটি গে হাউস পরিচালনা করেছিলেন। এই গে হাউসে আয়োজিত সকল অনুষ্ঠান এবং সমাবেশ কোপেনহেগেনের সমকামী বাসিন্দাদের মধ্যে জনপ্রিয়তা অর্জন করেছিল। ক্রিশ্চিয়ানিয়ার কিছু বাসিন্দা এই সংস্থার কার্যকলাপে অসন্তোষ প্রকাশ করেছিলেন এবং তাদের মধ্যে কিছু লোক সংস্থাকে হুমকি দিয়েছিলেন বলে শোনা যায়। পরবর্তীকালে ডুনস্ট সংস্থাটি ক্রিশ্চিয়ানিয়া থেকে চলে যায়। 

## শৈলী এবং প্রেক্ষাপট
ডুনস্ট সংস্থায় পরিবেশিত বিদ্রূপাত্মক ড্র্যাগ পরিবেশনা (যেখানে পুরুষেরা নারীদের মতো সেজে ও পোশাক পরে, তাদের আদবকায়দা নকল করে দর্শকদের মনোরঞ্জন করে) অত্যন্ত জনপ্রিয় ছিল। সংস্থার জনপ্রিয় ড্র্যাগ শিল্পীদের মধ্যে ছিলেন *রামোনা মাচো, মিস ফিশ, পুটা* এবং *টোভ হ্যানসেন*। *নিউক্লিয়ার ফ্যামিলির* মতো জনপ্রিয় সঙ্গীত শিল্পীদের দল এখানে অনুষ্ঠান করত। ডুনস্টের অনুষ্ঠানগুলি সরাসরি ও তীব্রভাবে প্রচলিত সমকামী বিরোধী ধ্যান-ধারনার বিরোধ না করে হাস্যরসাত্মক দৃষ্টিভঙ্গি এবং ব্যাঙ্গাত্মক পথ অনুসরন করত। বেশ কিছু মূলধারার গণমাধ্যমে জনসমক্ষে এই সংস্থার কথা কথা উল্লেখ করেছে। 

অন্যান্য সংস্থার মতো উগ্র সমকামী মনোভাব গঠনের পরিবর্তে ডুনস্ট ব্যঙ্গাত্মক পরিভাষার মাধ্যমে সমকামীতার ধারনা প্রচার করত। ডুনস্ট উত্তর-আধুনিক রাজনৈতিক সক্রিয়তাবাদকে ডেনিশ ঐতিহ্যের সাথে একত্রিত করেতে সচেষ্ট ছিল।&#x5B; *[[উইকিপিডিয়া:তথ্যসূত্র প্রয়োজন|<span title="This claim needs references to reliable sources. (April 2007)">তথ্যসূত্র প্রয়োজন</span>]]* &#x5D; ১৯৭০ ও ১৯৮০-এর দশকে ডেনমার্কের সংস্কৃতি জগতে বেশ কিছু সৃজনশীল ও বিদ্রুপাত্মক শিল্পীদের গোষ্ঠীর উদ্ভব ঘটে। এই সময়ে থিয়েটার দল *সলভগনেন* (অর্থাৎ *সূর্যরথ*), গায়ক ট্রুয়েলস ট্রিয়ার ও রেবেকা ব্রুয়েলের জুটি এবং তাদের সাথে *কুলোরটে ক্লাট* (ডেনীয় ভাষায় যার অর্থ *রঙিন ফোঁটা*) নামের একটি শিল্পীদের দল ডেনিশ সংস্কৃতিতে উল্লেখযোগ্য অবদান রাখে। এরা বিভিন্ন সৃজনশীল ও কৌতুকাত্মক উপস্থাপনার মাধ্যমে সমাজ ও রাজনীতির নানা দিককে প্রশ্নবিদ্ধ করে তোলে। একই সময়ে নারীবাদী আন্দোলনের অন্তর্গত *রডস্ট্রমপার*  নামক নারীবাদী দলগুলিও সক্রিয় ভূমিকা পালন করে। এইসব গোষ্ঠীর কাজ ডেনমার্কের সামাজিক ও সাংস্কৃতিক ইতিহাসে একটি মৌলিক ও প্রতিবাদী অধ্যায় রচনা করে।

## ইশতেহার
ডুনস্ট ওয়েবসাইটে ঘোষিত সংস্থার ইশতেহার:১. ডুনস্ট সকল সুন্দরীদের জন্য উন্মুক্ত।

 ২. ডুনস্ট হলো আমাদের লিঙ্গ-রাজনৈতিক বিভ্রান্তির সাংস্কৃতিক পরিবেশনা।

 ৩. ডুনস্ট *প্ররোচনাকে* তাদের কাজের হাতিয়ার হিসেবে ব্যবহার করে, লক্ষ্য হিসেবে নয়।

 ৪. ডুনস্ট সামাজিক বৈপরীত্যকে শক্তিশালী করে তোলে।

 ৫. ডুনস্ট তাদের সকলের জন্য যারা তাদের প্রদর্শনের মাধ্যমে সামাজিক বেড়াজালকে অতিক্রম করার সাহস রাখেন।

 ৬. যেকোন ব্যাক্তির জীবন তার নিজস্ব, যা সম্পর্কে অন্যদের কোন মতামত থাকবে না।

 ৭. ডুনস্ট হল তাদের জন্য আশ্রয়স্থল যারা পুরুষ বা মহিলা সম্পর্কিত উগ্র বৈপরীত্যের শীকার।

 ৮. ডুনস্ট আপনার দৈনন্দিন জীবনে লিঙ্গ-সীমা অতিক্রম করার সাহসী পদক্ষেপ।

 ৯. ডুনস্ট তাদের জন্য যারা মনে করেন প্রচলিত সাংস্কৃতিক ধারনাকে ছিন্ন করার সাহস রাখেন।

 ১০. ডুনস্ট সবসময় পরিবর্তনশীল।

## তথ্যসূত্র

বিষয়শ্রেণী:এসো-নিজে-করি সংস্কৃতি
বিষয়শ্রেণী:রাজনৈতিক কর্মকাণ্ড
বিষয়শ্রেণী:সাংস্কৃতিক বিঘ্ন সৃষ্টি